કરણસિંહ મહિલાને સારી નોકરી અપાવાના નામે મિત્રતા કેળવી અને તેના ઘરે અવરજવર વધારી દીધી હતી. આર્થિક મદદની લાલચમાં મહિલા પણ મનોમન તેને વશ થઈ ગઈ હતી. જેનો ગેરલાભ લઈ કરણસિંહે તેની સાથે શરીર સંબંધ બાંધ્યો હતો. કરણસિંહે મહિલાને લાલચ આપી હતી કે તે અપરણિત છે અને તેની સાથે લગ્ન પણ કરશે. મહિલાએ અંતે લગ્ન કરવાનું કહેતા કરણસિંહે પોતે પરણિત હોવાનું કહી ને લગ્નની ના પાડી હતી. એટલું જ નહીં કરણસિંહે તેને ગાંધીનગર બોલાવી મોબાઈલ ‌ફોનમાં બન્નેની અંગત પળોની કેટલીક વીડિયો ક્લિપ પણ બતાવી હતી. આ વીડિયો વાઇરલ કરવાની ધમકી આપી કરણસિંહે મહિલા પાસે દસ લાખ રૂપિયા માગ્યા હતા. મહિલાએ રૂપિયા નહીં હોવાનું કહેતા કરણસિંહે એક રાત માટે તારી દીકરીને મોકલી આપજે કહેતા મહિલા ભાંગી પડી હતી. તેણે ઘરે જઈ ફિનાઈલ ગટગટાવી જીવન ટૂંકાવવાનો પ્રયાસ કર્યો હતો. મહિલાને ગંભીર હાલતમાં એલ.જી હોસ્પિટલમાં ખસેડાઈ હતી. જ્યાં ઘટનાની જાણ થતા દોડી ગયેલી પોલીસ સમક્ષ ઉપરોક્ત હકિકત સામે આવી હતી.